Craiova Live

Expoziție „Maria Tănase – Cântecul care-și poartă rădăcinile”
2025-11-23 09:00 - 17:00 (Europe/Bucharest) | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
🏛️În semn de prețuire, Muzeul Olteniei, Secția de Etnografie, organizează expoziția „Maria Tănase – Cântecul care-și poartă rădăcinile”, ce va fi vernisată în data de 23 septembrie 2025, ora 11:00, la „Casa Băniei”, în cadrul celei de-a XXVIII-a ediții a Festivalului Concurs „Maria Tănase”, cel mai longeviv eveniment artistic de muzică populară din România, organizat în Craiova încă din anul 1969.
📌Expoziția „Maria Tănase – Cântecul care-și poartă rădăcinile” reunește obiecte de o valoare istorică inestimabilă, ce fac parte din colecția ”Maria Tănase”, care întrunește un număr de 1300 de obiecte ce au aparținut marii artiste ce au intrat în patrimoniul muzeului prin donație în anul 1976.
♦️Această expoziție aduce în fața publicului documente originale de stare civilă, respectiv certificat de naștere, de căsătorie precum și testamentul artistei, piese de mobilier, obiecte decorative de interior, obiecte vestimentare de excepție – costum de scenă și costum popular, obiecte de artă plastică, fotografii din viața personală și viața artistică, documente, premii și medalii obținute în țară și străinătate, fotografii, instantanee alături de colegii și de prietenii din Bucureștiul de altădată.
❗️Evenimentul completează în mod firesc Festivalul Concurs „Maria Tănase”, oferind vizitatorilor o incursiune în universul celei supranumite „Pasărea Măiastră”.
🔸Maria Tănase s-a născut în toamna anului 1913, în mahalaua Cărămidarilor, strada Livada cu Duzi, din Bucureștiul de altădată. A crescut într-un univers parfumat de flori și arome, de legume cultivate de oameni veniți din toate colțurile țării. De mică, a purtat în suflet o lume întreagă de tradiții, de emoții și este un dar, rar, pentru cultura românească.
🔸Maria Tănase nu este doar o voce, este ecoul unui popor, un patrimoniu viu, un fenomen al promovării valorilor autentice, un mesager al culturii tradiționale românești care continuă să emoționeze și să inspire generații întregi.

Expoziție temporară „Molia - exemplare spectaculoase din patrimoniul exotic al Secției de Științele Naturii a Muzeului Olteniei Craiova”
2025-11-23 09:00 - 17:00 | Muzeul Olteniei – Secția de Științele Naturii, Str. Popa Şapcă, nr. 8, Craiova, Dolj, România
🏛️Expoziție temporară „Molia – exemplare spectaculoase din patrimoniul exotic al Secției de Științele Naturii a Muzeului Olteniei Craiova”
📌 Molia este denumirea dată unui grup de insecte din ordinul Lepidoptera, asemănătoare cu fluturii.
♦️Scopul expoziției este semnalarea prezenţei valoroasei colecţii în patrimoniul muzeului, având în vedere că puţine muzee au privilegiul de a avea în patrimoniu colecţii de fluturi exotici.
✨Colecţia de fluturi exotici „Claudia Stănoiu” a fost achiziţionată în anul 1975 şi însumează 1200 de exemplare provenite din regiunile: neotropicală, ethiopiană, indo-malaeză, australiană şi holarctică.
🔸Din Colecția „Claudia Stănoiu” au fost selectate peste 200 de exemplare de molii (ordinul Lepidoptera), temă expusă pentru prima dată. Astfel vizitatorii au ocazia să cunoască informații despre molii – insecte speciale dar și contestate, însă extrem de puțin cunoscute.
✔️Curator expoziție: dr. Lila Gima, muzeograf – Secția de Științele Naturii – Muzeul Olteniei.
❗️Expoziția este deschisă spre vizitare până la sfârșitul lunii noiembrie la Secția de Științele Naturii a Muzeului Olteniei Craiova.

𝑃𝑎𝑡𝑟𝑖𝑚𝑜𝑛𝑖𝑢𝑙 𝑒𝑛𝑡𝑜𝑚𝑜𝑙𝑜𝑔𝑖𝑐 𝑎𝑙 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎 𝑐𝑜𝑛𝑠𝑒𝑟𝑣𝑎̆ 53.870 𝑝𝑖𝑒𝑠𝑒 𝑓𝑖𝑖𝑛𝑑 𝑐𝑜𝑛𝑠𝑡𝑖𝑡𝑢𝑖𝑡 𝑑𝑖𝑛: 36.090 𝑖𝑛𝑠𝑒𝑐𝑡𝑒 𝑐𝑜𝑙𝑒𝑐𝑡𝑎𝑡𝑒, 11.241 𝑖𝑛𝑠𝑒𝑐𝑡𝑒 𝑎𝑐ℎ𝑖𝑧𝑖𝑡̧𝑖𝑜𝑛𝑎𝑡𝑒 𝑠̧𝑖 7.539 𝑖𝑛𝑠𝑒𝑐𝑡𝑒 𝑑𝑜𝑛𝑎𝑡𝑒.
În cadrul insectelor achiziţionate, este conservată şi colecţia de fluturi exotici „𝐶𝑙𝑎𝑢𝑑𝑖𝑎 𝑆𝑡𝑎̆𝑛𝑜𝑖𝑢”, fiind singura colecţie de insecte exotice din patrimoniu. Ea completează lepidopterele autohtone din patrimoniu, având atât importanţă ştiinţifică, dar şi expoziţională.
𝐄𝐱𝐩𝐨𝐳𝐢𝐭̦𝐢𝐚 𝐝𝐞 𝐟𝐚𝐭̦𝐚̆, 𝐢𝐧𝐭𝐢𝐭𝐮𝐥𝐚𝐭𝐚̆ „𝑀𝑜𝑙𝑖𝑎 – 𝑒𝑥𝑒𝑚𝑝𝑙𝑎𝑟𝑒 𝑠𝑝𝑒𝑐𝑡𝑎𝑐𝑢𝑙𝑜𝑎𝑠𝑒 𝑑𝑖𝑛 𝑝𝑎𝑡𝑟𝑖𝑚𝑜𝑛𝑖𝑢𝑙 𝑒𝑥𝑜𝑡𝑖𝑐 𝑎𝑙 𝑆𝑒𝑐𝑡̦𝑖𝑒𝑖 𝑑𝑒 𝑆̦𝑡𝑖𝑖𝑛𝑡̦𝑒𝑙𝑒 𝑁𝑎𝑡𝑢𝑟𝑖𝑖 𝑎 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎” 𝐜𝐨𝐧𝐭̦𝐢𝐧𝐞 𝐩𝐢𝐞𝐬𝐞 𝐬𝐞𝐥𝐞𝐜𝐭𝐚𝐭𝐞 𝐝𝐢𝐧 𝐜𝐨𝐥𝐞𝐜𝐭̦𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭𝐚̆𝐧𝐨𝐢𝐮”.
𝐈̂𝐧 𝐜𝐚𝐝𝐫𝐮𝐥 𝐞𝐱𝐩𝐨𝐳𝐢𝐭̦𝐢𝐞𝐢 „𝐌𝐨𝐥𝐢𝐚 – 𝐞𝐱𝐞𝐦𝐩𝐥𝐚𝐫𝐞 𝐬𝐩𝐞𝐜𝐭𝐚𝐜𝐮𝐥𝐨𝐚𝐬𝐞 𝐝𝐢𝐧 𝐩𝐚𝐭𝐫𝐢𝐦𝐨𝐧𝐢𝐮𝐥 𝐞𝐱𝐨𝐭𝐢𝐜 𝐚𝐥 𝐒𝐞𝐜𝐭̦𝐢𝐞𝐢 𝐝𝐞 𝐒̦𝐭𝐢𝐢𝐧𝐭̦𝐞𝐥𝐞 𝐍𝐚𝐭𝐮𝐫𝐢𝐢 𝐚 𝐌𝐮𝐳𝐞𝐮𝐥𝐮𝐢 𝐎𝐥𝐭𝐞𝐧𝐢𝐞𝐢 𝐂𝐫𝐚𝐢𝐨𝐯𝐚” 𝐬𝐮𝐧𝐭 𝐚𝐛𝐨𝐫𝐝𝐚𝐭𝐞 𝐚𝐬𝐩𝐞𝐜𝐭𝐞 𝐩𝐫𝐞𝐜𝐮𝐦:
diferențe și asemănări între fluturi și molii,
morfologia şi metamorfoza moliilor,
dimorfismul sexual,
regimul trofic al moliilor,
adaptări pentru supravieţuire,
rolul moliilor în ecosisteme precum și
importanță lor în viață oamenilor de-alungul secolelor.
În cadrul expoziției vor fi expuse insectare cu peste 200 piese exotice spectaculoase, printre care și: 𝑀𝑜𝑙𝑖𝑎 𝑎𝑡𝑙𝑎𝑠 (𝐴𝑡𝑡𝑎𝑐𝑢𝑠 𝑎𝑡𝑙𝑎𝑠) – cea mai mare molie din lume, 𝑇ℎ𝑦𝑠𝑎𝑛𝑖𝑎 𝑎𝑔𝑟𝑖𝑝𝑝𝑖𝑛𝑎 – lepidoptera cu cea mai mare anvergură a aripilor, 𝐶ℎ𝑟𝑦𝑠𝑖𝑟𝑖𝑑𝑖𝑎 𝑟ℎ𝑖𝑝ℎ𝑒𝑢𝑠 – considerată a fi una dintre cele mai frumoase și impresionante lepidoptere, 𝑀𝑜𝑙𝑖𝑎 𝑙𝑢𝑛𝑎 (𝐴𝑐𝑡𝑖𝑎𝑠 𝑙𝑢𝑛𝑎), 𝐴𝑔𝑙𝑜𝑠𝑠𝑎 𝑐𝑢𝑝𝑟𝑖𝑛𝑎 – cunoscută pentru că s-ar fi hrănit cu grăsime umană, 𝑈𝑡𝑒𝑡ℎ𝑒𝑖𝑠𝑎 𝑜𝑟𝑛𝑎𝑡𝑟𝑖𝑥 – subiectul unor numeroase studii comportamentale, etc.
Exemplarele care vor fi expuse au fost colectate din pădurea amazoniană sau din vegetaţia luxuriantă a pădurii tropicale (𝐼𝑛𝑑𝑖𝑎, 𝑃𝑒𝑟𝑢, 𝑁𝑜𝑢𝑎 𝐺𝑢𝑖𝑛𝑒𝑒, 𝐶𝑜𝑛𝑔𝑜, 𝐵𝑟𝑎𝑧𝑖𝑙𝑖𝑎 𝑒𝑡𝑐.) și sunt rezultatul schimburilor realizate de regretatul profesor dr. Ioan Stănoiu cu specialiști și colecționari din întreaga lume.
𝐀𝐯𝐚̂𝐧𝐝 𝐢̂𝐧 𝐯𝐞𝐝𝐞𝐫𝐞 𝐟𝐚𝐩𝐭𝐮𝐥 𝐜𝐚̆ 𝐬𝐩𝐞𝐜𝐢𝐢𝐥𝐞 𝐞𝐱𝐨𝐭𝐢𝐜𝐞 𝐬𝐮𝐧𝐭 𝐟𝐨𝐚𝐫𝐭𝐞 𝐠𝐫𝐞𝐮 𝐝𝐞 𝐜𝐮𝐧𝐨𝐬𝐜𝐮𝐭 𝐢̂𝐧 𝐦𝐞𝐝𝐢𝐮𝐥 𝐧𝐚𝐭𝐮𝐫𝐚𝐥 𝐝𝐢𝐧 𝐜𝐚𝐮𝐳𝐚 𝐞𝐭𝐨𝐥𝐨𝐠𝐢𝐞𝐢 𝐬̧𝐢 𝐚𝐫𝐞𝐚𝐥𝐮𝐥𝐮𝐢 𝐥𝐨𝐫, 𝐜𝐨𝐥𝐞𝐜𝐭̧𝐢𝐢𝐥𝐞 𝐦𝐮𝐳𝐞𝐚𝐥𝐞 𝐨𝐟𝐞𝐫𝐚̆ 𝐬𝐩𝐞𝐜𝐢𝐚𝐥𝐢𝐬̧𝐭𝐢𝐥𝐨𝐫 𝐬̦𝐢 𝐯𝐢𝐳𝐢𝐭𝐚𝐭𝐨𝐫𝐢𝐥𝐨𝐫 𝐩𝐨𝐬𝐢𝐛𝐢𝐥𝐢𝐭𝐚𝐭𝐞𝐚 𝐝𝐞 𝐚 𝐜𝐮𝐧𝐨𝐚𝐬̧𝐭𝐞 𝐦𝐚𝐫𝐞𝐚 𝐝𝐢𝐯𝐞𝐫𝐬𝐢𝐭𝐚𝐭𝐞 𝐬̧𝐢 𝐫𝐚̆𝐬𝐩𝐚̂𝐧𝐝𝐢𝐫𝐞𝐚 𝐬𝐩𝐞𝐜𝐢𝐢𝐥𝐨𝐫 𝐩𝐫𝐢𝐧 𝐩𝐫𝐞𝐥𝐮𝐜𝐫𝐚𝐫𝐞𝐚 𝐬̧𝐢 𝐩𝐮𝐛𝐥𝐢𝐜𝐚𝐫𝐞𝐚 𝐝𝐚𝐭𝐞𝐥𝐨𝐫 𝐝𝐞𝐭̧𝐢𝐧𝐮𝐭𝐞 𝐝𝐞 𝐞𝐱𝐞𝐦𝐩𝐥𝐚𝐫𝐞𝐥𝐞 𝐚𝐟𝐥𝐚𝐭𝐞 𝐢̂𝐧 𝐜𝐨𝐥𝐞𝐜𝐭̧𝐢𝐢.

Expoziție „Regina Maria – 150 de ani de istorie”
2025-11-23 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Expoziția SHOW (reel) / Talking about my Generation
2025-11-23 09:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova vă invită joi, 6 noiembrie 2025, ora 17:00, la Centrul „Constantin Brâncuși”, unde va avea loc vernisajul unei noi expoziții realizate în colaborare cu Departamentul Foto-Video al Universității Naționale de Arte din București
SHOW(reel) / Talking about my Generation
Fotografie/ instalațieVideo
Curator: Michele Bressan
Expoziția marchează 30 de ani de la înființarea Departamentului Foto-Video și se înscrie în seria de evenimente organizate în cadrul parteneriatului instituțional dintre Muzeul de Artă Craiova și Universitatea Națională de Arte din București. Proiectul este realizat de asist. univ. dr. Michele Bressan, în colaborare cu conf. univ. dr. Alexandru Solomon și lect. univ. dr. Alexandru Patatics, aceștia din urmă asigurând curatoriatul secțiunii video.
Expun :
Fotografie/Instalație :
Alex Pașca, Alexia Popescu, Anca Enache, Bianca Georgiana Voicu, Cristina Ulmanu, David Pelmuș, Dumitrița Râzlog, Elena Tănăsescu, Lena Ciobanu, Maria Bâcu, Matei Milstein, Nadina Stoica, Robert Mancini, Ruxandra Nițescu, Sebastian Neculai, Răzvan Șumilă, Teodor Georgescu, Valeriu Cătălineanu, Vasile Tiliban, Vlad Mihuțoiu.
Video :
Adrian Onexe, Anca Enache, Anca Țintea, Bogdan Enciulescu-Ciuciu, Clara Goldenstein, Cătălin Nae, Delia Prodan, Dimitrie Gora, Dora Huiban, Georgiana Cojocaru, Ioana Albu, Maria-Bianca Popa, Maria Nicolae, Mihai Bodea, Ruxandra Nițescu, Ștefan Sali, Ștefania Crăciun, Teodora Rotaru, Vlad Dragne.
Andreea-Maria Tîrziu, Andrei-Adrian Oprea, Ana-Maria Mihailidis, Cristina Croitoru, Cristina Tudor, Cătălin Ionuț Sturzea, David Dincă, Flavius-Alexandru Cîrlig, Gabriel Santoro, Irina Aldea, Karina Bărbulescu, Mircea Radu, Renaldo Bano, Selena Pîrvu, Vlad-Andrei Cojocaru.

„SHOW(reel) / Talking about my Generation este construită pe ideea unui carusel de lucrări ce acoperă întregul spectru al departamentului de fotografie al Universității Naționale de Arte din București. Sunt prezentate atât lucrări de licență sau disertație, cât și lucrări realizate de doctoranzi sau de studenți aflați încă în anii de studiu.Subtitlul, Talking about my generation, este o parafrazare a piesei My Generation, lansată în 1965 de The Who și preia, de fapt, conceptul expozițional. Pornind de la posibilitatea de a accesa o arhivă de lucrări care acoperă ultimii ani, se constată că anumite teme se regăsesc frecvent în discursurile mai multor studenți. Ajungem astfel să percepem aceste lucrări drept un background pentru generațiile de absolvenți din ultimii ani. Într-un sens macro, identificăm lucrările pe o busolă generațională, care ne permite să localizăm actualitatea practicilor definitorii pentru sfera ultra-contemporană. Acel talking about capătă o încărcătură conceptuală. Pe parcurs, procesul a devenit similar cu cel al unui sonar care emite de fiecare dată când întâlnește ceva relevant. Selecția lucrărilor se configurează astfel ca o colecție de asemenea semnale receptate; un ansamblu capabil să definească atât each generation, cât și my generation, cea cu care fiecare dintre artiștii participanți se identifică prin lucrări ce devin instrumente de localizare spațio-temporală a autorului.Selecția expusă la Muzeul de Artă din Craiova transformă spațiul într-un Kunstkabinett, într-o cameră artistică dominată de preocupări estetice, în care lucrurile se întâmplă pentru că sunt lăsate să se întâmple. Acest tip de display explorează dinamica unei faze importante: aceea a unui moment de trecere; o trecere care este, în primul rând, de natură mentală. Expoziția de la Centrul „ Constantin Brâncuși” din Craiova este gândită ca un reper simbolic; este momentul în care carierele încep sau, uneori, sunt prematur abandonate. Astfel de expoziții au o menire diferită de cea imediat recognoscibilă: aceea a unei simple prezentări de lucrări realizate de studenți. Cred că asemenea proiecte, cu toate etapele și încărcătura lor, funcționează ca o simulare, în care cei implicați nu doar se responsabilizează, ci își pot imagina o posibilă viață trăită în acești parametri”, apreciază curatorul Michele Bressan.

SHOW(reel) / Talking about my Generation va putea fi vizitată gratuit la Centrul „Constantin Brâncuși” Craiova, în perioada 7 noiembrie 2025 – 30 ianuarie 2026, de marți până duminică, între orele 10:00 – 17:00.

Expoziție de fotografie „Mirifica Românie”
2025-11-23 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 18 noiembrie 2025, la ora 18.00, vernisajul expoziției de fotografie „Mirifica Românie”, organizată în cadrul programului „Bănia Photographic Art Tour”, derulat de Asociația Artiștilor Fotografi „Dacia Malvensis” din Oltenia, în colaborare cu Consiliul Județean Dolj, Primăria Municipiului Craiova, Biblioteca Județeană „Alexandru și Aristia Aman” și Uniunea Ziariștilor Profesioniști din România – Filiala Dolj.
Organizată în preajma Zilei Naționale a României, expoziția de fotografie „Mirifica Românie” reunește 180 de lucrări realizate de artiști fotografi din Craiova și din întreaga țară, lucrări care surprind chipul viu al României, de la peisaje ce poartă tăcerea muntelui și lumina câmpiei, la oameni, tradiții și simboluri ale unei identități ce dăinuie prin timp.
Vernisajul expoziției „Mirifica Românie” va fi moderat de Andrada Cojocaru, președinte al Filialei Dolj a Uniunii Ziariștilor Profesioniști din România.
Invitat special, prof. univ. dr. habil. Sorin Liviu Damean, va susține prelegerea „Desăvârșirea Unității Naționale”, evocând semnificațiile adânci ale zilei de 1 Decembrie — ziua în care idealul unității s-a împlinit prin credință, sacrificiu și iubire de neam.
Atmosfera serii va fi desăvârșită prin momente muzicale susținute de Octavian Gorun (vioară) și Corina Stănescu (pian), artiști ai Filarmonicii „Oltenia” Craiova, care vor aduce armonie și sensibilitate acestei întâlniri cu arta și cu inima României.
În cadrul expoziției „Mirifica Românie”, publicul poate admira lucrările expuse de artiștii fotografi:
✓participanți din Craiova: Albiș Olguța, Bărăitaru Marina Gabriela, Boldîr Victor Cătălin, Călin Rucsandra, Cojocaru Andrada, Cojocaru Mihaela Eleonora, Corcoveanu Livia, Coșoveanu Cristiana, Floriganță Tiberiu Cristian, Gavrilă Anne-Marie, Georgescu Mircea, Marcu Cristina, Mirescu Silviu Cristian, Murarețu Mihai, Nițipir Marius, Nucă Ionelia, Obreja Cătălin, Roșu Anca, SAB Angelo, Tătaru Ioan Bogdan, Voicu Andi și Vochescu Gabriela.
✓participanți din țară: Agop Alexandra – București, Amarandei Gabriel – Iași, Arcu Cătălin – Florești, Cluj, Bercaru Adrian – București, Bucur Claudia – București, Ciobotaru Ioan – Rm. Vâlcea, Cruceru Valerian – Motru, Gorj, Dalea Petre – Reșița, Furdu Mircea Cristian – București, Iancu Daniela – Slatina, Olt, Jeno Major – Sibiu, Nețoiu Ion Claudiu – Baia de Aramă, Mehedinți, Pălădescu Diana – Iași, Pop D. Ovi – Oradea, Radu Iulian – Bacău, Rusu Adela – Oradea, Scubli Mariana – Sighetul Marmației, Urziceanu Ovidiu – Calafat.
✓participanți din diaspora: Gabriela Ivan – Roma, Italia.
„Prin această expoziție dorim să oferim publicului nu doar imagini, ci trăiri. Fiecare fotografie este o fereastră spre România pe care o purtăm în suflet — o Românie a luminii, a demnității și a bucuriei de a fi împreună.” — Asociația Artiștilor Fotografi „Dacia Malvensis”
Expoziția „Mirifica Românie” va putea fi vizitată în perioada 18 noiembrie – 15 decembrie 2025.

Expoziție Alexandru Pasat - Memoria materiei, metamorfoza formelor
2025-11-23 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită să vizitați expozița Alexandru PASAT – Memoria materiei, metamorfoza formelor (sculptură, desen), curator: Ruxandra Demetrescu. Deschiderea expoziției are loc joi, 16 octombrie, 2025, ora 17:00.
Alexandru Pasat este o personalitate remarcabilă a culturii vizuale contemporane românești. Născut în 1955 în comuna Plenița din județul Dolj, Alexandru Pasat și-a început studiile artistice la Liceul de Artă din Craiova. A urmat sculptura la Institutul de Arte plastice „Ion Andreescu“ din Cluj-Napoca, devenind profesor al acestei prestigioase universități. A expus în țară și în străinătate, pentru activitatea sa fiindu-i decernate numeroase premii dintre care: Premiul de Excelență al Uniunii Artiștilor Plastici din România (2020), Medalia Meritul Cultural Clasa I conferită de Preşedintele României (2004), Medalia de aur pentru participarea României la Bienala Internaţională de Sculptură „Dantesca”, Ravenna, Italia (1988).
Activitatea sa artistică se distinge prin dimensiunea înnoitoare a experimentelor formale și interesul constant pentru explorarea diverselor materiale/materialități caracteristice sculpturii. Memoria materiei, metamorfoza formelor este prima sa expoziție personală la Craiova, unde vor fi expuse lucrări realizate în ultimii ani, într-un parcurs retrospectiv marcat de câteva opere emblematice, ce datează din perioada 1990-2010.
Expoziţia Memoria materiei, metamorfoza formelor va putea fi vizitată la parterul Palatului „Jean Mihail” în perioada în perioada 17 octombrie 2025 – 15 martie 2026, de marți până duminică între orele 10:00 – 17:00.
*
Alexandru Pasat s-a născut la 27 aprilie 1955. În perioada 1976 – 1980 a studiat la Institutul de Arte Plastice „Ion Andreescu” Cluj-Napoca, specializarea Sculptură. Din 1999 este profesor invitat la Academia de Vară – Beratzhausen (Regensburg / Germania), iar din 2004 a devenit cadru didactic la secția sculptură a Universității de Artă și Design din Cluj-Napoca.
Partener: Consiliul Județean DoljParteneri media: TVR Craiova, Tele U Craiova, Modernism, Curatorial, Ramuri, Scrisul Românesc, Mozaicul, Discover Dolj.

Târgul de Crăciun Craiova 2025
2025-11-23 10:00 - 23:00 | Locații multiple, Craiova, Dolj, România
Târgul de Crăciun Craiova Magia sărbătorilor de iarnă revine în Craiova în perioada 14 noiembrie 2025 – 11 ianuarie 2026. Tema ediției din acest an este „Spărgătorul de Nuci”, povestea clasică a Crăciunului care va prinde viață în inima orașului. Craiova va fi luminată cu peste două milioane de beculețe, iar noile căsuțe de turtă dulce cu acoperișuri din zăpadă vor aduce farmecul unei lumi desprinse din basme.
Locuri de desfășurare Târgul de Crăciun Craiova 2025:
Anul acesta, povestea Târgului de Crăciun se întinde în șase piețe tematice, fiecare cu propriul univers:

– Piața Mihai Viteazul – „Candy Land” – un regat al dulciurilor, unde fiecare colț strălucește în culori de poveste,.
– Zona Doljana – „Carousel Christmas” – căsuțe inedite, decorate în spirit de sărbătoare, pentru cei mari și mici.
– Piața Frații Buzești – „Crăciun Tradițional” – locul unde tradițiile prind viață, între colinde, meșteșuguri și bucate românești.
– Piața William Shakespeare – „Țara lui Moș Crăciun” – un univers magic pentru copii și tineret, unde pot găsi carousele, trenulețe, filme VR și roata panoramică care îi poartă pe copii spre cerul luminat al Craiovei.
– Strada Theodor Aman – „Best Christmas Street Food” – un festin culinar modern, unde aromele tradiționale se împletesc cu gusturi internaționale.
– English Park – „Țara Jucăriilor” – paradisul copiilor, cu figurine uriașe, jocuri și personaje de basm.

✓ Tema principală: „Spărgătorul de nuci”

✓ 6 zone personalizate diferit
✓ Peste 2 milioane de beculețe și decorațiuni luminoase
✓ Căsuțe unicat tip căsuță de turtă dulce, dar și altele cu design diferit
✓ Brad spectaculos în Piața Mihai Viteazul, cu un design inedit, sub formă de magazin de jucării
✓ Bradul-scenă în Piața Frații Buzești
✓ Mii de decorațiuni tip jucării și dulciuri gigant

Program Târgul de Crăciun Craiova 2025!

Roata panoramică, patinoarul, căsuțele cu bunătăți, decorațiunile spectaculoase și cele peste 2 milioane de luminițe vă așteaptă în continuare până pe 11 ianuarie 2026 să vă bucurați de magia sărbătorilor. (ATENȚIE! Show-ul Sania lui Moș Crăciun nu se mai organizează!)

Program de vizitare:
Luni – Joi: 13:00 – 22:00
Vineri – Duminică: 10:00 – 23:00

NOTĂ: Condiţiile meteorologice nefavorabile pot anula o parte dintre manifestările programate în aer liber!

Povestea Spărgătorului de Nuci
2025-11-23 17:00 - 18:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
SPĂRGĂTORUL DE NUCI – O EXPERIENȚĂ IMERSIVĂ DE CRĂCIUN
Instalație performativă

În inima Târgului de Crăciun din Craiova, Teatrul Național „Marin Sorescu” se transformă într-un tărâm al fanteziei: o lume vie, în care publicul pășește în povestea Spărgătorului de nuci.
Această instalație-spectacol reimaginează povestea Spărgătorului de nuci într-o experiență senzorială completă, unde muzica, lumina, și mișcarea se împletesc pentru a crea un univers magic.
Inspirată de tema visului și a copilăriei care refuză să se stingă, instalația propune o călătorie care dezvăluie noi ipostaze ale personajelor lui Hoffmann: Spărgătorul, Marie, Regele Șobolan.
Publicul este invitat să exploreze, să se piardă și să se regăsească printre fragmentele visului. Fiecare pas devine o descoperire, fiecare privire – o poartă către o altă realitate.

Cu: Theodora Bălan/Diana Petec.

„Spărgătorul de nuci” – o experiență pentru toate simțurile, un Crăciun trăit altfel.
Teatrul Național „Marin Sorescu”, Craiova
Date disponibile șibilete: https://ebilet.tncms.ro/ebilet sau laAgenția Teatrală, Str. A. I. Cuza, nr.11.
Durata: 1 h.
* Preț pentru copii ( bilete achiziționate de la agenție): 15 lei.

Un proiect de Vlad Drăgulescu
Ilustrații de Ștefan Triculete.

Stand-up Comedy „Un Show Imposibil 7” cu Dima, Dinu, Trică și Havriciuc
2025-11-23 20:00 - 21:30 | Fado Irish Pub, Str. Traian Demetrescu, nr. 8, Craiova, Dolj, România
Craiova: Stand-up Comedy „Un Show Imposibil 7” cu Dima, Dinu, Trică și Havriciuc
Fado Irish Pub, Craiova (Strada Traian Demetrescu 8)
duminică, 23 noiembrie, ora 20:00
După succesul seriei „Un Show Imposibil” 1, 2, 3, 5 și 6 (ne pare sincer rău pentru 4), Dima, Dinu, Trică și Havriciuc se întorc a 7-a oară, cu o nouă misiune: Să dezamorseze sala prin râsete.
Cu material nou, costume la patru ace și o chimie pe scenă greu de egalat, băieții revin mai în formă ca niciodată. Iar dacă nu ai auzit de ei încă… e doar pentru că sunt agenți secreți, nu pentru că n-ar fi amuzanți. Ia-ți biletele, vino la show și susține noua generație de stand-up din România.
Locație: Fado Irish Pub
Data: 23.11
Ora: 20:00
După achiziționarea biletului, rezervările se fac la numărul de telefon: 0751 913 895

Expoziție Atelier Q
2025-11-24 09:00 - 17:00 | Galeria Arta 1, Calea Unirii, nr. 12, Craiova, Dolj, România
Galeria ARTA CRAIOVA
VERNISAJ: Luni, 3.11.2025, ora 18.00

Don Quijote
2025-11-24 19:00 - 21:30 | Teatrul pentru copii și tineret Colibri, Calea București, nr. 56, Craiova, Dolj, România
Teatrul ACT București revine pe scena Teatrului pentru copii și tineret Colibri luni, 24 noiembrie 2025.
În premieră la Craiova, Teatrul ACT prezintă spectacolul spectacolul „Don Quijote“, de James Fenton după romanul „Don Quijote” de Miguel Cervantes.Regie: Alexandru DabijaDistribuţie: Marcel Iureș, Dan Rădulescu, Oana Predescu, Ruxandra Maniu, Iosif Paștina, Ionuț MoldoveanuTraducerea: George StateAsistență regie: Ionuț Moldoveanu, Costume: Maria Miu
Spectacolul se adresează unui public de peste 12 ani.
Durată spectacol: 2 h 30 min (cu pauză)
Preț bilet: 30 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Mai multe informații se pot obține la tel.: 0251.412.473.
„Inspirată de capodopera lui Cervantes și adaptată de James Fenton, această montare aduce în prim-plan povestea legendară a Cavalerului Tristei Figuri, într-un spectacol plin de umor, aventură și melancolie. Regizorul Alexandru Dabija propune o reinterpretare contemporană a mitului lui Don Quijote, explorând granițele dintre iluzie și realitate, dintre idealism și pragmatism.“ (teatrulact.ro)

Lansare de carte Caiete Macedonskiene, volumul VII
2025-11-25 14:00 - 15:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Judeţeană „Alexandru şi Aristia Aman” găzduieşte marți, 25 noiembrie 2025, începând cu ora 14.00, în sala „Acad. Dinu C. Giurescu”, lansarea volumului VII al Caietelor macedonskiene, recent publicat de Editura Eikon din București.
Evenimentul îi are invitați pe Antonie Solomon, vicepreședinte al Consiliului Județean Dolj, Radu Vințeanu, director al Bibliotecii Județene „Alexandru şi Aristia Aman”, Florin Ridiche, director al Muzeului Olteniei, Mircea Canțăr, redactor șef al ziarului „Cuvântul libertății”, Laurențiu Ion, Compartimentul Casei de cultură „Traian Demetrescu” al Teatrului Colibri, rapsodul popular Ion Crețeanu, maestrul violoncelist Mircea Suchici, scriitori, critici și istorici literari craioveni, coautori ai volumului: Ilona Duță, Rodica-Nicoleta Costanda, Ana Ocoleanu, Gabriela Păsărin, Maria-Cristina Gelep, Tudor Nedelcea, Nicolae Marinescu, Picu Ocoleanu, Mihai Firică, Iulian M. Nedelcu, Geo Constantinescu, Alin Naidin și Ion Munteanu.
Volumul cuprinde alocuțiunile (cercetări, studii, eseuri, cronici, interviuri) prezentate de invitații celei de-a VII-a ediții a Festivalului Internațional „Alexandru Macedonski”, în cadrul Simpozionului „Alexandru Macedonski, poetul paradei paradigmelor (II)”, eveniment ce s-a desfășurat la Craiova, în perioada 22 – 24 mai 2025, și a avut drept principali organizatori Consiliul Județean Dolj și Biblioteca Județeană „Alexandru și Aristia Aman”, în parteneriat cu Muzeul Cărții și Exilului Românesc, Muzeul de Artă, Centrul Național „Constantin Brâncuși”, Compartimentul Casei de cultură „Traian Demetrescu” al Teatrului Colibri, Teatrul Național „Marin Sorescu” și Asociația Culturală „Alexandru Macedonski”.
„De ce îl sărbătorim la Craiova, an de an, începând cu 2019, pe Alexandru Macedonski, poetul Nopților și al Rondelurilor, într-un eveniment cu o însemnată participare națională și internațională? Firește, din mai multe motive. În primul rând, pentru că este un scriitor mare, modern și polivalent, rădăcinile familiei sale, pe parte maternă, regăsindu-se în fertilul pământ al Văii Amaradia, în locuri mirifice unde a și copilărit. Poet autentic și vizionar, el a avut intuiția și curajul de a promova înnoirea literaturii române, opunându-se tradiției, clișeelor și comodității receptării.
Macedonski este și precursorul romanului modern și al curentelor de avangardă de la noi, fiind primul poet simbolist din literatura română. El devine astfel întâiul autor român care a propus sincronizarea literaturii române cu cea europeană, în special cu cea franceză, cu mulți ani înainte de iniţiativa lui Eugen Lovinescu și Camil Petrescu.
A scris proză fantastică înainte să apară genul consacrat…Macedonski a scris un scenariu de film chiar la începutul erei cinematografice: Cum să devii bogat și influent (1911, în limba franceză, pe când se afla la Paris)…
Însă mai multe informații despre meritele literare ale acestui mare scriitor oltean descoperiți în volumul VII al Caietelor macedonskiene, carte substanțială, cu nu mai puțin de 50 de studii și eseuri scrise de autori din întreaga țară și de peste hotare.”
Ion Munteanu, coordonatorul volumului.

Gala Muzeului Cărții și Exilului Românesc
2025-11-26 16:30 - 18:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează în zilele de 26 și 27 noiembrie 2025, 𝘎𝘢𝘭𝘢 𝘔𝘶𝘻𝘦𝘶𝘭𝘶𝘪 𝘊𝘢̆𝘳𝘵̦𝘪𝘪 𝘴̦𝘪 𝘌𝘹𝘪𝘭𝘶𝘭𝘶𝘪 𝘙𝘰𝘮𝘢̂𝘯𝘦𝘴𝘤, un eveniment cultural ce aduce în prim-plan personalități marcante din peisajul cultural internațional.

𝘎𝘢𝘭𝘢 𝘔𝘶𝘻𝘦𝘶𝘭𝘶𝘪 𝘊𝘢̆𝘳𝘵̦𝘪𝘪 𝘴̦𝘪 𝘌𝘹𝘪𝘭𝘶𝘭𝘶𝘪 𝘙𝘰𝘮𝘢̂𝘯𝘦𝘴𝘤 va debuta miercuri, 26 noiembrie, la ora 16.30, cu mesajul de bun-venit al managerului Bibliotecii Județene „Alexandru și Aristia Aman”, Radu Vințeanu, moderatorul evenimentului.

𝐌𝐢𝐞𝐫𝐜𝐮𝐫𝐢, 𝟐𝟔 𝐧𝐨𝐢𝐞𝐦𝐛𝐫𝐢𝐞

ora 16.30- vernisajul expoziției de artă contemporană „Identitate, teritoriu, exil”, a artistului vizual Constantin Constans

Constantin Constans s-a născut în anul 1954, la Craiova, unde a urmat Liceul de muzică și arte plastice. În anul 1978 a absolvit Institutul de Arte Decorative Nicolae Grigorescu, din București, iar în anul 1989 a părăsit România și a primit azil politic în Franța.

Expoziția propune o abordare a unor zone neexplorate, o cercetare a unor trăiri și sentimente sub forma unor urme sau unor amprente ce pot surveni din accidente, un parcurs biografic, o poveste a vieții.

𝐿𝑎 𝑢𝑟𝑚𝑎 𝑢𝑟𝑚𝑒𝑖, 𝑡𝑜𝑎𝑡𝑒 𝑚𝑒𝑚𝑜𝑟𝑖𝑖𝑙𝑒 𝑚𝑒𝑙𝑒 𝑠𝑒 𝑟𝑒𝑧𝑢𝑚𝑎̆ 𝑙𝑎 𝑐𝑢𝑣𝑖𝑛𝑡𝑒, 𝑚𝑖𝑟𝑜𝑠𝑢𝑟𝑖. 𝑇𝑒𝑚𝑎 𝑢𝑛𝑜𝑟𝑎 𝑑𝑖𝑛 𝑙𝑢𝑐𝑟𝑎̆𝑟𝑖𝑙𝑒 𝑚𝑒𝑙𝑒 𝑒𝑠𝑡𝑒 𝑜 𝑐𝑎̆𝑢𝑡𝑎𝑟𝑒 𝑝𝑒𝑟𝑚𝑎𝑛𝑒𝑛𝑡𝑎̆ 𝑎 𝑖𝑑𝑒𝑛𝑡𝑖𝑡𝑎̆𝑡̦𝑖𝑖 𝑝𝑖𝑒𝑟𝑑𝑢𝑡𝑒 (𝑐𝑖𝑛𝑒 𝑠𝑢𝑛𝑡?, 𝑐𝑢𝑖 𝑖̂𝑖 𝑎𝑝𝑎𝑟𝑡̦𝑖𝑛?). 𝐷𝑖𝑛 𝑝𝑢𝑛𝑐𝑡 𝑑𝑒 𝑣𝑒𝑑𝑒𝑟𝑒 𝑎 𝑖𝑑𝑒𝑛𝑡𝑖𝑡𝑎̆𝑡̦𝑖𝑖 𝑎𝑟𝑡𝑖𝑠𝑡𝑖𝑐𝑒, 𝑐𝑜𝑛𝑐𝑒𝑝𝑡𝑢𝑙, 𝑚𝑎𝑟𝑐𝑎 𝑚𝑒𝑎, 𝑒𝑠𝑡𝑒 𝑟𝑒𝑐𝑖𝑐𝑙𝑎𝑟𝑒𝑎: 𝑟𝑒𝑐𝑖𝑐𝑙𝑎𝑟𝑒𝑎 𝑡𝑖𝑚𝑝𝑢𝑙𝑢𝑖 𝑝𝑖𝑒𝑟𝑑𝑢𝑡, 𝑎 𝑢𝑟𝑚𝑒𝑙𝑜𝑟 𝑜𝑝𝑒𝑟𝑒𝑙𝑜𝑟 𝑝𝑖𝑒𝑟𝑑𝑢𝑡𝑒, 𝑓𝑜𝑡𝑜𝑔𝑟𝑎𝑓𝑖𝑖𝑙𝑜𝑟, 𝑣𝑖𝑠𝑒𝑙𝑜𝑟 𝑠̦𝑖 𝑎𝑚𝑝𝑟𝑒𝑛𝑡𝑒𝑙𝑜𝑟, 𝑎𝑐𝑡𝑒𝑙𝑜𝑟 𝑑𝑒 𝑖𝑑𝑒𝑛𝑡𝑖𝑡𝑎𝑡𝑒 𝑜𝑟𝑖𝑔𝑖𝑛𝑎𝑙𝑒 𝑠̦𝑖 𝑢𝑛𝑖𝑐𝑎𝑡𝑒 (𝑐𝑒𝑟𝑡𝑖𝑓𝑖𝑐𝑎𝑡𝑒, 𝑎𝑐𝑡𝑒 𝑎𝑑𝑚𝑖𝑛𝑖𝑠𝑡𝑟𝑎𝑡𝑖𝑣𝑒) – Constantin Constans

Vernisajul expoziției va fi urmat de lansarea volumului „Identitate, teritoriu, exil”, reprezentând un dialog între artistul vizual Constantin Constans și Dan Caragea, publicist, eseist, traducător român, în contextul mai larg al studiilor de memorie culturală, artă contemporană și experiența exilului.

La cele două evenimente vor lua cuvântul:
conf. Daniela Iancu, Université Paris-Est Créteil (UPEC), curatorul expoziției „Identitate, teritoriu, exil”
prof. Dan Caragea, publicist, eseist, traducător român
dr. Lucian Dindirică, președinte al Consiliului Științific al Muzeului Cărții și Exilului Românesc
Constantin Constans, artist vizual

Invitații vor asista la un moment artistic oferit de Valérie Cioloş-Villemin, artist, coach și trainer recunoscut al programului de Reducere Stresului prin Mindfulness.

𝐉𝐨𝐢, 𝟐𝟕 𝐧𝐨𝐢𝐞𝐦𝐛𝐫𝐢𝐞
ora 10.00- Expoziție, conferință și dezbatere cu tema „50 de ani de A.R.A”

Conferința va fi susținută de Ruxandra Vidu, președinte al Academiei Romano-Americane de Arte și Științe (A.R.A.) și Lucian Dindirică, președinte al Consiliului Științific al Muzeului Cărții și Exilului Românesc, împreună cu membri A.R.A. din mai multe țări. Înființată în anul 1975, A.R.A. reunește cercetători, artiști, profesori și personalități marcante din diverse domenii, fiind un pilon al colaborării interculturale și un liant între valorile românești și cele americane. De-a lungul anilor, Academia a organizat conferințe, sesiuni științifice, expoziții și evenimente dedicate promovării științei și culturii românești în spațiul internațional.

ora 17.00- conferință cu audiție muzicală „Sergiu Celibidache – cel mai mare dirijor universal”

Dirijorul Octav Calleya, unul dintre ultimii discipoli ai marelui dirijor Sergiu Celibidache, va vorbi despre omul, pedagogul și muzicianul Sergiu Celibidache. Moderatorul întâlnirii va fi Rodica Constanda, asistent de cercetare la Muzeul Cărții și Exilului Românesc.

Dirijor de orchestră de renume internațional, Octav Calleya a studiat vioara la Craiova, apoi a urmat Conservatorul de Muzică din București, iar în anul 1973 a plecat la Viena și s-a perfecționat cu Sergiu Celibidache. În anul 2022, dirijorul Octav Calleya a donat Bibliotecii Județene „Alexandru și Aristia Aman” o colecție de o deosebită valoare culturală, constând în cărți și partituri, colecție ce face parte din fondurile Muzeului Cărții și Exilului Românesc.

Conferința Decizii financiare inteligente în vremuri incerte
2025-11-26 18:00 - 20:00 | Dolj
Club Afaceri.ro Craiova te invită la o întâlnire esențială pentru mediul de business local!
Într-o perioadă în care incertitudinea economică ne pune constant la încercare, deciziile financiare inteligente pot face diferența între stagnare și dezvoltare.
Te așteptăm la o conversație aplicată cu Cristi Tudorescu, consultant financiar pentru IMM-uri și expert în piețe de capital, care va împărtăși strategii concrete și exemple reale din experiența sa.
Data: 26 noiembrie 2025 Ora: 18:00 Locația: Golden House, Craiova
Este o ocazie excelentă să afli:• Cum pot antreprenorii lua decizii financiare mai sigure în contextul actual;• Ce instrumente pot sprijini stabilitatea și creșterea unui IMM;• Ce tendințe se conturează pe piețele de capital și cum pot fi valorificate.
Evenimentul face parte din seria de întâlniri Club Afaceri.ro Craiova, dedicate dezvoltării profesionale și colaborării între antreprenorii locali.
Înscrierea este obligatorie și se face completând formularul de participare: https://forms.gle/wfoF2aPNqvEtFDoN7
Accesul este gratuit pentru membrii Club Afaceri.ro Craiova. Pentru ceilalți participanți, biletul de intrare este 40 lei.
Locurile sunt limitate — confirmă-ți prezența cât mai curând și pregătește-te pentru o seară plină de insighturi valoroase și networking de calitate!

Domnișoara din Tacna
2025-11-26 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„De ce mintim? De ce înșelăm? Ce ne împinge să ne imaginăm mai mult decât realitatea?” – aceste întrebări esențiale sunt firul roșu al spectacolului inspirat de „Domnișoara din Tacna”, capodopera lui Mario Vargas Llosa. Această piesă ne invită într-o călătorie profundă prin care descoperim adevărurile universale ce stau la baza existenței umane. Dorințele noastre, neîmplinirile și speranțele formează o parte din peisajul complex al vieții, pe care fiecare dintre noi este chemat să-l parcurgă, trecând prin momente de înălțare și cădere, de regrete și revelații.
„Fiecare dintre noi își caută drumul în viață, balansând între dorințele inimii și realitatea care ne constrânge. Între cine suntem și cine ne-am fi dorit să fim.”
Belisario, alter-egoul lui Vargas Llosa, trăiește această „călătorie a eroului” care este prezentă în fiecare dintre noi. Deși își dorește să devină un mare scriitor, el descoperă, prin Domnișoara din Tacna, că viața este mai mult decât succes sau eșec. Ea devine muza, mitul și confruntarea care îl ajută să se redefinească, să își găsească inspirația și să se împace cu sine. Ea nu este doar un personaj, ci o forță simbolică ce îl ghidează pe Belisario spre o înțelegere mai profundă a realității sale și a scopului său.
„Călătoria fiecărui om nu este despre a ajunge la destinație, ci despre a învăța să trăiască între iluzii și regrete, descoperind în final că liniștea vine din acceptare, nu din succes.”
Acest spectacol este o dramă universală, în care ne regăsim cu toții. Dorințele, frustrările, visurile și regretele fiecărui om se reflectă în această poveste. În timp ce călătorim alături de personajele piesei, devenim proprii noștri martori și exploratori. Viața nu este o simplă sumă de împliniri și eșecuri, ci o căutare a liniștii interioare care vine odată cu acceptarea cine suntem cu adevărat.
„Ne zbatem între ceea ce ne dorim și ceea ce putem avea, iar în această luptă regăsim esența noastră umană. Uneori, partea goală a paharului este doar un pretext pentru a privi mai adânc în noi înșine.”
Astfel, „Domnișoara din Tacna” nu doar reflectă nostalgia și iluziile unei vieți neîmplinite, ci devine un portal prin care Llosa și fiecare dintre noi ne descoperim propriul rol în povestea noastră. În final, această călătorie a eroului ne aduce în punctul de a ne observa viețile cu înțelepciune și claritate, revelând adevărul profund că liniștea interioară nu vine din împlinirea tuturor visurilor, ci din armonizarea lor cu ceea ce suntem destinați să fim.
Domnișoara din Tacna
AUTOR:
Mario Vargas Llosa
REGIE:
Teodora Petre
SCENOGRAFIE:
Ioana Pashca
MUZICĂ:
Mihnea Irimia
LUMINI:
Traian Marian
TRADUCERE:
Dan Druță
PRODUCĂTOR:
SpectacolTM
DURATĂ:
1h 40 min fără pauză
VÂRSTĂ RECOMANDATĂ:
14+
Distribuție
Maia Morgenstern
Ana Ciontea
Claudiu Istodor
Gabi Costin
Aylin Cadîr
Corina Moise
Cezar Antal
Alin Florea

„Cealaltă Voce” – Exiluri uitate ale pianului cu Mihai Ritivoiu (pian) și Marius Manole / Craiova Muzicală 2025
2025-11-26 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 26 NOIEMBRIE 2025, ORA 19:00/ CRAIOVA MUZICALĂ 52„Cealaltă Voce” – Exiluri uitate ale pianului: Dinu Lipatti, Mîndru Katz, Radu LupuMIHAI RITIVOIU (pian)MARIUS MANOLE (actor)În program:Lucrări de L. van Beethoven, F. Schubert, M. Ravel, Adina Dumitrescu, Cătălin CrețuLectura unor scrisori din arhiva CNSAS adresate de pianiștii Dinu Lipatti, Mîndru Katz, Radu Lupu părinților lor

Expoziție „Doar eu pot fi aiciacum”
2025-11-27 12:00 - 16:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă invităm la GLORIÆ Art Gallery să vizitați expoziția „Doar eu pot fi aiciacum”, un proiect colectiv care reunește lucrări semnate de Paul Ilfoveanu, Ana Ionescu, Albert Kaan, Irina Motroc, Radu Pandele, Ana Pascu și Alexandru Ranga.
Expoziția, curatoriată de Anne-Marie Lolea și Gloria Berceanu, va fi deschisă publicului în perioada 17 octombrie 2025 – 16 ianuarie 2026.
Titlul expoziției – „Doar eu pot fi aiciacum” – propune, așa cum notează curatoarea Anne-Marie Lolea, „o trecere subtilă de la spațiul comun la spațiul întrupat, un moment de respiro de care fiecare dintre noi are nevoie”. Conceptul se construiește în jurul ideii de „Ba”, un concept formulat de Ikujiro Nonaka și definit ca un context viu în care cunoașterea, emoția și experiența se nasc prin prezență și interacțiune. Expoziția devine astfel un câmp stratificat – fizic, digital, mental și relațional – în care lucrările funcționează simultan ca obiecte estetice și catalizatori ai unui proces continuu de dialog.
„Zonele din expoziție sunt articulate potrivit unor filosofii intime, al unui impuls interior de creație al fiecăruia dintre artiști. Și deși este vorba, de fiecare dată, de nevoia personală de a exterioriza o anumită trăire, cercetare sau gând, prin recontextualizarea de aiciacum, lucrările ajung într-un punct comun, transformând spațiul într-un Ba stratificat”, explică Anne-Marie Lolea.
Viziunea curatorială a Gloriei Berceanu accentuează rolul privitorului ca parte activă a expoziției: „Articularea camerelor servește primordial privitorului. Demersul constituie o invitație la explorare, la îndepărtare de precepte și apropiere de sensibilități intime imediate. Șapte artiști cu personalități și practici distincte se transformă într-o entitate singulară, uniți prin experiența universală a ceea ce înseamnă „să fii într-un moment și într-un loc determinat”.”
Expoziția propune un traseu în care lucrările comunică între ele prin tensiuni vizuale și concepte complementare – de la îngrădirea instalată de Ana Ionescu la gravitatea fulgerului semnat de Alexandru Ranga, de la reflecțiile asupra identității ale lui Paul Ilfoveanu la instalațiile Anei Pascu care investighează relația dintre interior și exterior.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției Permanent World Encyclopedia, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.
GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025, consolidându-și rapid prezența în rețeaua instituțiilor independente de artă contemporană din România.

Joia de Muzică ’25 – Ignis Band Live la Curte
2025-11-27 20:00 - 22:00 | Curtea Berarilor Craiova, Strada Traian Demetrescu 12, Craiova, Dolj, România
Joi, 27 noiembrie, simțim pe pielea noastră energia explozivă a trupei Ignis Band! Ne întâlnim cu șase muzicieni talentați cu chimie electrizantă pe scenă: Ariana Păun – voce Rebeca Iana – voce (craioveanca noastră din acest sezon de la Vocea României) Alexandru Bârci – chitară & voce Ada Bârci – bass & backing vocals Mihnea Ionașcu – tobe Stelian Pârșoveanu – clape
De la hituri clasice până la cele mai fresh piese din topuri, Ignis Band ne propune un playlist care ne va face să dansăm și un show dinamic, plin de pasiune, numai bun de stins cu halbă după halbă de #TimiLaTank! #OameniiCurții, vă așteptăm joi să umplem Curtea de bucurie! Rock on!
Artist Support: 50 lei Info & Rezervări: 0761.342.919

Lansare de carte „Povești de cafenea” / „Versuri cu aromă de cafea”
2025-11-28 17:00 - 18:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” găzduiește vineri, 28 noiembrie, lansarea volumului „Povești de cafenea” / „Versuri cu aromă de cafea”, volum ce îi are drept autori pe: Amalia Botescu, Cornelia Georgescu, Rodica Ion, Dragoș Florinel-Marogel, Anca Moldoveanu, Leliana Mihaela-Rădulescu.
Invitați la eveniment sunt reprezentanții editurii Cristian PlusArt, precum și artiștii: Teodora și Tiberiu-Stelian Dumitru, Isabela Ivan, Camelia Rogojinaru.
Volum cu „două fețe”, una de o parte, alta de cealaltă a cărții, una la vedere, alta ascunsă, „Versuri cu aromă de cafea / Povești de cafenea” – titlu ales chiar de către participanții la aceasta antologie cu adevărat unică – reprezintă mai mult decât o culegere de texte și poezii. El este totodată și un bilanț al primului an de existență a Cafenelei literare Cristian PlusArt, o sărbătoare a comunității care s-a format în jurul acestei idei, ce confirmă că literatura are nevoie de spații vii, unde se poate citi și împărtăși, dar și de oameni dispuși să o primească și să o ducă mai departe.
„Versuri cu aromă de cafea/Povești de cafenea conține lucrări surprinzător de reușite, mai ales că ele provin dintr-un loc în care, practic, s-a citit orice a fost scris și de pe orice a fost scris: telefon, laptop, cărți deja editate, fițuici, carnețele, ba chiar și de pe șervețele. Și, mai mult decât atât, este o ocazie unică de a cunoaște autori care, pe viitor, vor fi căutați în librării, grație devenirii lor ca poeți ori scriitori de mare succes.
Cititorule, ai așadar în mâini nu doar o antologie, dar și o invitație de a continua drumul alături de noi, de a redescoperi prin proză și poezie puterea cuvântului de a uni și de a înnobila.” – Cristian Dumitru, director Editura Cristian PlusArt.
Evenimentul va avea loc începând cu ora 17:00, în sala „Acad. Dinu C. Giurescu” a Bibliotecii Județene Aman.

Acting Out
2025-11-28 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
ACTING OUT – performance interdisciplinar despre corp, memorie și rezistență
28 noiembrie 2025 | 17:00
Sala I.D. Sîrbu

Un spectacol inspirat de povestea Estherei Magyar-Gonda – dansatoare, activistă antifascistă și arhitectă a dansului modern românesc.
Katia Pascariu împletește biografia Estherei cu propria ei istorie corporală, într-un colaj de gesturi, tăceri, muzică live și video .

Regie, concept, text: Mihai Lukács
Scenografia: Szilárd Miklós / Dénes Miklósi
Muzica: Oana Hodade

Durata: 70 min (fără pauză) + artist talk 20–30 min
Public-țintă: 16+
Bilete: https://ebilet.tncms.ro/ebilet/Spectacol/Edit/1968 sau la Agenția Teatrală, Str. A.I.Cuza, nr. 11.

Proiect cultural co-finanțat de AFCN
Produs de Centrul Dialectic
––

ACTING OUT este un performance interdisciplinar (teatru, text, muzică live, video) despre corp, memorie și rezistență, inspirat de povestea Estherei Magyar-Gonda – dansatoare, activistă antifascistă și una dintre arhitectele dansului modern românesc. Pornind de la deportarea în Transnistria, renunțarea la scenă și transformarea prin educație, spectacolul sondează felul în care corpul devine o arhivă a traumei și o unealtă de luptă politică și pedagogică.
În centrul performance-ului se află actrița Katia Pascariu, care împletește biografia Estherei cu propria ei istorie corporală: un parcurs marcat de presiuni, abuzuri, dar și de forme de rezistență și regăsire prin pedagogii alternative. Regizorul Mihai Lukács refuză convențiile teatrale dominante și propune un colaj de gesturi, tăceri, muzică live și imagini video, în care publicul este invitat să reconstruiască sensul din discontinuitate și absență.
Turneul Acting Out (2025–2026) este organizat de Centrul Dialectic. Proiect cultural co-finanțat de Administraţia Fondului Cultural Naţional.
Proiectul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

Voi n-ați văzut nimic!
2025-11-28 17:00 - 18:30 | Dolj
Voi n-ați văzut nimic!

Eveniment găzduit de Departamentul Arte și Media- Universitatea din Craiova, Transilvaniei, nr. 1 , 200500

Spectacolul semnat de Alexandru Fifea, David Schwartz și Cătălin Rulea pleacă de la cazul real al unei crime. Pe 4 martie 2014, Daniel-Gabriel Dumitrache, în vârstă de 26 de ani, care lucra ca parcagiu în Centrul Vechi, a fost ucis în bătaie în interiorul secției 10 de poliție din București. Această crimă face parte dintr-o serie foarte lungă de abuzuri comise de forțele de ordine, în special împotriva persoanelor celor mai lipsite de apărare – săraci, parcagii, oameni fără adăpost, lucrătoare sexuale, persoane de etnie romă.
Text: Alex Fifea și David SchwartzCu: Alex Fifea și Cătălin RuleaScenografia și muzica: Cătălin RuleaRegia: David Schwartz
Spectacolul a avut premiera la Anexa Muzeul Național de Artă Contemporană (Salonul de Proiecte) în martie 2015. S-a jucat în București la Teatrul LUNI de la Green Hours (în cadrul Turneu Urban finanțat de ARCUB, 2015 și în cadrul Stagiunea de Teatru Politic, 2016), la MACAZ Teatru Coop (în cadrulStagiunea de Teatru Politic 2016-2019), în spațiu public într-o parcare pe Calea Moșilor Vechi (în cadrul Turneu Urban, 2015), la Facultatea de Sociologie și Asistență Socială, la SNSPA – Facultatea de Antropologie, la Galeria UNARTE (în cadrul Turneu Urban 2015) și la Centrul de Teatru EducaționalReplika (2018).
Spectacolul a fost invitat la festivalurile Temps d`Images Cluj (2015), Antagon Timișoara (2015), Colocviul Minorităților Naționale Gheorghieni (2015), Bucharest Art Week (2015), Caleido București (2015), TESZT Timișoara (2016), Butterfly Effect Galați (2016), Roma Heroes Budapesta (Ungaria, 2018), Jivipen Zilele Culturii Rome Cluj (2019), KATHE AKANA București (2021).Spectacolul s-a jucat în turneu la Odorheiul Secuiesc (2016), la REACTOR Cluj (2017), la Facultatea de Științe Politice Universitatea de Vest Timișoara (2017).
Proiect cultural co-finanțat de Administrația Fondului Cultural Național (AFCN). Proiectul nu reprezintă în mod necesar poziţia Administrației Fondului Cultural Național.

Pictura lui William Blake în lumina Sahaja Yoga
2025-11-28 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
28 noiembrie este ziua de naștere a lui William Blake, iar noi o vom celebra la ora 17.00 la Biblioteca Județeană „Alexandru și Aristia Aman” Dolj din Craiova, prin vernisajul expoziției foto-documentare 𝑷𝒊𝒄𝒕𝒖𝒓𝒂 𝒍𝒖𝒊 𝑾𝒊𝒍𝒍𝒊𝒂𝒎 𝑩𝒍𝒂𝒌𝒆 𝒊̂𝒏 𝒍𝒖𝒎𝒊𝒏𝒂 𝑺𝒂𝒉𝒂𝒋𝒂 𝒀𝒐𝒈𝒂, realizată de 𝐂𝐚𝐫𝐨𝐥 𝐬̦𝐢 𝐋𝐮𝐢𝐬 𝐆𝐚𝐫𝐫𝐢𝐝𝐨 (Marea Britanie). Carol și Luis Garrido au făcut timp de 14 ani o muncă de cercetare care, printre altele, a dus la descoperirea mormântului real al poetului, pictorului și profetului William Blake în 2018. Expoziția este prezentată în traducere românească și este dedicată centenarului Shri Mataji Nirmala Devi, fondatoarea Sahaja Yoga, personalitate care a promovat ea însăși arta lui Blake. Expoziția este deschisă până vineri, 12 decembrie.
Intrarea este liberă
Vernisaj: 28 noiembrie 2025, ora 17.00
Invitați: Luis Garrido (mesaj video de la Londra)Cleopatra David – sopranăCosmin Pătrana – pian

Adresa: Biblioteca Județeană „Alexandru și Aristia Aman” Dolj, Strada Mihail Kogălniceanu 9, Craiova
Echipa proiectului:Expoziție alcătuită și documentată de Carol și Luis GarridoTraducere în limba română de Anca Ionescu și Dragoș RusuPartener media: Reusita Business Group

Expoziția realizată de Luis Garrido conține conține o selecție de aproximativ 150 de picturi ale lui William Blake prezentate în trei părți, dintre care, la Bibliotecă va fi prezentată o parte.
Povestea expoziției începe în anul 1984, la Londra, unde însăși Shri Mataji Nirmala Devi, personalitatea spirituală care a fondat Sahaja Yoga în anii 1970, le prezenta discipolilor în casa ei un album cu picturi de William Blake, în care au fost identificate detalii care descriu canale energetice, chakre, dar și tattwas (principii divine în filosofia vedică) și chiar temele legate de practica detaliată a Sahaja Yoga; o atenție deosebită a fost acordată modului particular în care erau reprezentați Fecioara și Pruncul Isus.Aflați continuarea poveștii vineri, 28 noiembrie, la ora 17.00

Muzică din filme și din jocuri video / Craiova Muzicală 2025
2025-11-28 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 28 NOIEMBRIE 2025, ORA 19:00/ CRAIOVA MUZICALĂMUZICĂ DE FILMConcert vocal-simfonic extraordinarORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA”DIRIJOR: IVANO GUAGNELLI (ITALIA)Proiecții și efecte video: RICCARDO LA CHIOMA (ITALIA)Dirijor cor: MANUELA ENACHE-PÎRVUÎn program:Muzică din filme și din jocuri video

Bizarre Bazaar de Iarnă – Târg de Cadouri Handmade
2025-11-29 09:00 - 21:00 | Dolj
Bizarre Bazaar de Iarnă – Târg de Cadouri Handmade29 noiembrie – 23 decembrieZilnic, 09:00 – 21:00Mercur Center, parter – lângă StarbucksDacă n-ați aflat încă, să știți că Moș Crăciunnu mai vine pe horn – anul acesta coboară direct în Mercur Center, unde Bizarre Bazaar de Iarna – Targ de cadouri handmade își deschide porțile larg, ca o casă plină de lumină, miros de scorțișoară și daruri făurite cu migală și drag.În chiar inima Târgului de Crăciun organizat de Primăria Craiova, dar adăpostit la căldură, ferit de frig, vânt, ploaie și fulguieli năstrușnice, vă așteaptă o lume întreagă de cadouri handmade, lucrate de artizani talentați din Craiova și din toată țara. Aici, spiridușii sunt oameni mari, cu mâini harnice și suflete pline de imaginație, iar fiecare obiect expus poartă cu sine o poveste.Veți găsi:– ornamente delicate, jucăușe sau elegante, numai bune să lumineze casa și bradul;– bijuterii cu alură artistică, din materiale diverse și formidabile, pentru cei care iubesc stilul personal și autentic;– haine și accesorii transformate de artizani în piese unicat, de purtat cu bucuria celor care știu că nimeni nu mai are la fel;– lumânări care parfumează atmosfera de sărbătoare și încălzesc orice masă de Crăciun;– lucrări decorative – pictate, brodate, modelate – gata să devină cadouri speciale sau povești agățate pe perete;– țesături, podoabe și mici minunății lucrate manual, de la piese textile pufoase până la obiecte din materiale naturale ce aduc un strop de iarnă rustică în decorul tău.Pentru că asta sigur ați aflat, vă spunem așa, cu mândrie, că Bizarre Bazaar – de Iarnă, de această dată – nu este doar un târg, ci o călătorie printre idei, culori și inspirații. O lume în care cadourile se aleg cu inima, iar vizitatorii – fie că sunt localnici sau că vin de departe – pleacă mereu cu ceva frumos în suflet.Vă așteptăm așadar, începând de sâmbătă, 29 noiembrie, până în ajunul Ajunului , pe 23 decembrie, să vă alegeți povestea și să duceți acasă un strop de sărbătoare lucrată cu mâinile oamenilor pricepuți

Pinocchio
2025-11-29 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
PINOCCHIOScenariu de Cristian Pepino după Carlo CollodiRegia: Cristian PepinoScenografia: Cristina PepinoMuzica: Dan BălanDistribuţia: Geo Dinescu, Emanuel Popescu, Marin Fagu, Alla Cebotari, Oana Stancu, Iulia Cârstea, Adriana Ioncu; voci: Rodica Prisăcaru, Mugur Prisăcaru, Mihai Brumă – Uzeanu Biletele se pot procura de la Agenția Teatrului Colibri. Preț bilet: 13 lei / pers.Mai multe informații se pot obține la tel.: 0251.412.473. După începerea spectacolului, accesul în sală nu mai este permis! Persoanele care au bilete și întârzie le pot reprograma.

Omul care a văzut moartea
2025-11-29 19:00 - 20:30 | Dolj
Omul care a văzut moartea

Cinema Patria Craiova
29 Noiembrie 2025 ora 19:00

”Omul care a văzut moartea”, de Victor Eftimiu
Ce se întâmplă când moartea devine o glumă, iar viața o provocare?
Te-ai întrebat vreodată ce ai face dacă ai avea o a doua șansă la viață? Într-un amestec perfect de comedie, dramă și ironie, Victor Eftimiu ne poartă într-o poveste fascinantă despre identitate, adevăr și lupta pentru onoare.
Un om obișnuit, se trezește față în față cu propria viață – dar privită din ochii celor din jur. Ce află? Ce decide? Ce secrete ies la iveală?
Cu un umor subtil și situații neașteptate, „Omul care a văzut moartea” explorează teme profunde, dar actuale, în cel mai captivant mod cu putință.
Vino să descoperi cum un singur moment poate schimba totul! Un spectacol care te va face să râzi, să te întrebi și să privești viața cu alți ochi. Nu rata, locurile sunt limitate! Ia-ți biletul și pregătește-te pentru o seară memorabilă!
Distribuție:
CUZIN TOMA
ECATERINA LADIN
CARMEN IONESCU
IONEL MIHĂILESCU
FLORIN BUSUIOC
OLIMPIA MELINTE
TUDOR ISTODOR
DENIS HANGANU
Regia: DANIEL HARA
Scenografia: MONICA ALINA PADURARU

Unirea cea Mare
2025-11-29 20:00 - 21:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spectacol al Operei Române Craiova pe scena Cercului MilitarSâmbătă, 29 noiembrie 2025, ora 20.00

Cantată scenică de Eugen Doga pe versuri de Nicolae Dabija și Ion DeaconescuSpectacol dedicat memoriei compozitorului Eugen Doga (1937 – 2025)

Biletele sunt disponibile online:https://iticket.ro/event/unirea-cea-mareși la agenția Operei Române Craiova de la Sala Polivalentă,Bulevardul Ilie Balaci nr. 6, tel. 0351.442.471,agentiadebilete@operacraiova.ro

Conducerea muzicală: Dumitru Cârciumaru

Distribuția:Moldova și Bucovina – Mariana BulicanuÎntreaga Românie – Petrișor EfremTransilvania – Cristian FofucăȚara Românească – Ioan TomaMihai Viteazul – Ioan CherataPan Halippa – Dan CornescuDoru Popovici – Cosmin VasilescuGheorghe Pop de Băsești – Romulus Nicolae CucuVasile Goldiș – Adrian George PopescuIuliu Maniu – Robert VladuMiron Cristea – Gabriel MarciuIuliu Hossu – Laurențiu Nicu
Orchestra, Corul și Baletul Operei Române Craiova

Regie artistică: Antoniu ZamfirAsistent regie artistică: Arabela TănaseScenografie: Răsvan DrăgănescuCoregrafie: Erna Marin
https://www.operacraiova.ro/

Lansare de single "Urlă ca marea" - Orkid live @Biergarten
2025-11-29 20:00 - 22:00 | Biergarten, Str. Fraţii Buzeşti nr. 18, Craiova, Dolj, 200381, România
Orkid, trioul de angry shoegaze își lansează noul single “Urlă ca marea” în cadrul unui turneu național.Având influențe diverse, de la punk și garage la post-metal, de la indie și blues la math, prog sau chiar muzică academică, Orkid au până acum 5 albume de studio: Standing Still in the Dark (2016), Suruaika (2018), Deraiat (2020), In the Light We are Safe (2022) și Noi contra Noi (2023), ultimele 3 fiind produse de Adrian Despot și Sorin Pupe Tănase.Noul single al formației, „Urlă ca marea”, marchează reluarea colaborării (după aproape 10 ani) cu Andrei Robin Proca (Robin and the Backstabers), producătorul primului album Orkid.„Urlă ca marea” vine cu un sound nou, cu o estetică minimalistă și contondentă, care descrie un sentiment latent, a cărui forță brută distruge totul în calea lui, atunci când iese la suprafață. Ca o mare în plină furtună, ca o fiară turbată.Orkid sunt: Vlad Ilicevici: chitare, synthuri, voce, Radu Pop: percuție, synthuri, Mihnea Dumitrescu: bass

om la lună - The Autumn of 25 Tour - CCS - Backstage, Craiova
2025-11-30 20:30 - 22:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
om la lună — 𝗧𝗵𝗲 𝗔𝘂𝘁𝘂𝗺𝗻 𝗼𝗳 ‘𝟮𝟱 𝗧𝗼𝘂𝗿 ── 𝗖𝗖𝗦 – 𝗕𝗮𝗰𝗸𝘀𝘁𝗮𝗴𝗲, 𝗖𝗿𝗮𝗶𝗼𝘃𝗮 • 30 𝗻𝗼𝗶𝗲𝗺𝗯𝗿𝗶𝗲

La început de septembrie pornim în turneul de toamnă, revenim în locuri unde nu am fost de mult și regăsim locuri unde am fost cei mai fericiți. Astfel că pe 30 noiembrie ne revedem la Craiova, în CCS – Backstage. După turul de lansare a albumului Solaar și după o vară plină de festivaluri, revenim la concertele de club, noi și voi, umăr la umăr și gând la gând. Vă vom aduce cele mai iubite cântece de pe cele patru albume ale noastre. Muzică, lumini, vizualuri, multă energie și emoție. Așa cum v-am obișnuit.
Mai sunt multe de trăit și de povestit, așa că hai cu noi și de data asta! om la lună – The Autumn of ’25 Tour.
Biletele pentru acest concert au următoarele categorii de prețuri:
80 lei (pre-sale) și 100 lei (în ziua evenimentului) ─ bilet preț întreg
65 lei ─ bilet redus pentru elevi și studenți *
0 lei ─ bilet redus pentru copii sub 12 ani ^
0 lei ─ persoană cu dizabilități și un însoțitor, conform legii ~

________________________Despre om la lună
om la lună este o trupă rock din București, cu multiple influențe – de la rock alternativ și indie, la post-punk și electro-rock, iar versurile poetice dau o semnătură personală trupei.
om la lună a apărut în 2018 ca proiect solo, iar în toamna lui 2019 s-a transformat în full band. Trupa are la activ patru albume de studio: „Dans” (2020), compus și înregistrat în perioada de lockdown; „În caz de om la lună strigați om la lună, stânga-dreapta, după caz” (2021) și „Echilibru” (2022), precum și un album live – „Fazele Lunii” (2024), înregistrat la Teatrul Național București.
La final de martie am lansat albumul „Solaar”, un album tare iubit. Pentru că l-am crescut ca pe niciun altul, l-am lăsat să ne ducă unde a vrut el, ne-am dat voie să experimentăm lucruri noi și am ieșit și mai mult din zona noastră de confort. Iar ce am descoperit odată cu el ne-a făcut foarte fericiți. Suntem tare mândri de ce a ieșit.
om la lună a devenit, în cei aproape șase ani de activitate continuă, foarte apreciată pentru mesajul autentic și încărcat de vulnerabilitate și pentru sinceritatea fiecărei apariții. Trupa are peste 250 de concerte și apariții la cele mai importante festivaluri din țară și se bucură de o comunitate de fani devotați care îi urmează peste tot, transformând fiecare apariție într-o experiență memorabilă.

1 Decembrie - Ziua Națională a României la Craiova
2025-12-01 11:00 - 19:00 | Locații multiple, Craiova, Dolj, România
Craiovenii sunt așteptați luni, 1 Decembrie, să sărbătorească Ziua Unirii, pe strada A.I. Cuza, în fața Primăriei!

Evenimentele vor include un ceremonial militar-religios, defilarea forțelor de ordine și un spectacol folcloric.

În fața statuii lui A.I. Cuza, vor evolua artiștii Secției Folclor „Maria Tănase” – Teatrul Colibri – Marius Măgureanu, Lavinia Bîrsoghe, Cristian Bănățeanu, Aneta Șișu și Liviu Dică, alături de dansatorii Ansamblului de dans popular „Maria Tănase” – Centrul Județean de Cultură și Artă Dolj.

Programul oficial al evenimentelor

11:00 – 11:05 Prezentarea onorului și întâmpinarea oficialităților
11:05 – 11:10 Intonarea Imnului Național al României
11:10 – 11:20 Oficierea serviciului religios
11:20 – 11:25 Alocuțiuni oficiale
11:25 – 11:35 Depuneri de coroane și flori la statuia domnitorului Alexandru Ioan Cuza
11:35 – 12:00 Defilarea militarilor și prezentarea onorului
12:00 – 12:45 Spectacol folcloric susținut de artiștii Secției Folclor „Maria Tănase” – Teatrul Colibri și dansatorii Ansamblului de dans popular „Maria Tănase” – Centrul Județean de Cultură și Artă Dolj.

Târgul de Crăciun vă așteaptă cu bunătăți de la ora 10.00, în toate zonele.
Iar seara, revine show-ul Saniei zburătoare:
18:20 – „Dansul fulgilor de nea”, Piața Mihai Viteazul – la brad
18:30 – Spectacol „Sania Zburătoare a lui Moș Crăciun”, Piața Mihai Viteazul.
